După ofensiva Smolensk, partea centrală a frontului germano-sovietic s-a stabilizat pentru mai multe luni până la sfârșitul lunii iunie 1944, în timp ce centrul de greutate al luptelor s-a mutat în sud, în regiunea Niprului și mai apoi în Ucraina. În nord, doar în ianuarie 1944 avea să se mai miște frontul odată cu eliberarea Leningradului, după 900 de zile de blocadă. În cele din urmă, Operațiunea Bagration din vara anului 1944 a permis Armatei Roșii să curețe aproape întreg teritoriul Uniunii Sovietice de trupele Wehrmachtului, terminând ocupația nazistă și continuând luptele în Polonia și, mai departe, în Germania.